Hui s'ha inaugurat l'exposició dedicada a l'obra de l'humorista gràfic Peridis
24 de març 2022

![](/media/t5yhnsmp/c_peridismini.jpg?width=850&height=566.9886363636364)

Este matí s'ha inaugurat en el Centre Cultural Mario Monreal l'exposició de Peridis, que mostra al llarg de més de 80 vinyetes i il·lustracions un recorregut des dels seus inicis en els anys 60 fins a l'actualitat.

A més de les vinyetes, la major part publicades en el diari El País on l'humorista gràfic col·labora des de l'inici del periòdic en 1976, l'exposició s'acompanya amb material audiovisual on es mostra la faceta de Peridis com a arquitecte, emprenedor social i divulgador cultural. L'exposició està organitzada per l'Autoritat Portuària de València en col·laboració amb l'Institut Quevedo de les Arts de l'Humor de la Fundació de la Universitat d'Alcalá i l'Ajuntament de Sagunt.

En la inauguració han estat presents l'alcalde de Sagunt, Darío Moreno, la regidora de Cultura, Asun Moll, l'Adjunt a la Direcció i subdirector general de la APV, Néstor Martínez, el secretari de l'Institut Quevedo de les Arts de l'Humor, Juan García i la comissària i coordinadora de l'exposició Ester Medán.

![](/media/lgaggr3c/c_peridis1.jpg?width=850&height=566.9886363636364)

L'alcalde de Sagunt, Darío Moreno, ha destacat de la figura de Peridis que «**per descomptat tots li tenim tots un gran respecte, i fins i tot afecte**», agraint així el treball a la realització de l'exposició: «**la ciutadania ho valorarà**». Així mateix, ha remarcat la tasca de dinamització de l'espai de l'edifici «**per a assegurar que siga un espai viu**». El primer edil també anima a la gent a que vaja a veure l'exposició i «**visca esta experiència**».

Per part seua, la regidora de Cultura, Asun Moll, ha destacat l'ampliació del periode d'exposició «**per a facilitar, perquè estem segurs que l'afluència serà massiva**». Al que ha afegit que «**Justament el que ens agrada és que està en un centre cultural molt transitat, no sols pels espais culturals de cinema o teatre, si no per la quantitat d'aules que hi ha on la gent ve a estudiar. La millor publicitat és el correveu, i pense que estem en un entorn on es produirà**».

![](/media/d40nnuxd/c_peridisdetalle.jpg?width=401&height=267&mode=max)

José María Pérez González, més conegut com Peridis, és un arquitecte, dibuixant, humorista i escriptor espanyol. Acostar-se a esta mostra no sols suposa descobrir una visió particular de la nostra societat, el nostre entorn i el nostre patrimoni, sinó també, conéixer un personatge amb una trajectòria personal i professional de més de 40 anys com a arquitecte, escriptor, divulgador de la cultura i emprenedor social. Com a humorista gràfic ha publicat en _Informaciones_, _Cuadernos para el Diálogo_ i el diari _El País_.

De Peridis, home inquiet i creatiu, destaquen els seus treballs per la recuperació del patrimoni cultural, natural i paisatgístic, que han sigut premiats pel Ministeri de Cultura i l'Acadèmia de Belles Arts de San Fernando, entre moltes altres institucions espanyoles i europees. Una labor reconeguda amb la Medalla d'Or al Mèrit del Treball.

L'exposició és d'entrada lliure, en horari de dilluns a divendres, de 9 a 21 hores. Esta mostra, que estarà oberta fins al dissabte, 28 de maig, forma part de la programació del departament de Cultura de l'Ajuntament de Sagunt.

![](/media/ouagryuw/c_peridisfin.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/hui-s-ha-inaugurat-l-exposicio-dedicada-a-l-obra-de-l-humorista-grafic-peridis/ "Facebook")
*   [](http://twitter.com/share?url=https://aytosagunto.es/va/actualitat/hui-s-ha-inaugurat-l-exposicio-dedicada-a-l-obra-de-l-humorista-grafic-peridis/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/hui-s-ha-inaugurat-l-exposicio-dedicada-a-l-obra-de-l-humorista-grafic-peridis/ "Linked In")
*   [](mailto:?body=https://aytosagunto.es/va/actualitat/hui-s-ha-inaugurat-l-exposicio-dedicada-a-l-obra-de-l-humorista-grafic-peridis/)